stanford-oval/wikipedia huggingface dataset:
Toukokukat

| Toukokukat |
| --- | --- |
 Toukokukka (Vaccaria hispanica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Toukokukat Vaccaria  Wolf
Katso myös
   Toukokukat Wikispeciesissä   Toukokukat Commonsissa 
Infobox OKNimi-testi OK: 
Toukokukat (Vaccaria) on kohokkikasvien (Caryophyllaceae) heimoon kuuluva pieni kasvisuku. Sukuun luetaan kuuluvaksi vain yksi laji, toukokukka (Vaccaria hispanica), josta on erotettu erilaisia alalajeja ja muunnoksia.
Toukokukat ovat yksivuotisia, kaljuja ja yleisväritykseltään sinivihreitä ruohovartisia kasveja. Niiden varsi on haarova ja kasvutavaltaan pysty. Lehdet ovat suuria, puikeita ja teräväkärkisiä. Toukokukkien kukintona on rento, kaksihaarainen viuhko. Kukkien terälehdet ovat leveitä ja vaaleanpunertavia. Kukissa on kymmenen hedettä ja kaksi emiä. Toukokukkien hedelmänä on paksuseinäinen hammasluomainen kota.
Tsubasa: Reservoir Chronicle

| Tsubasa: Reservoir Chronicle |
| --- | --- |

ツバサ-Reservoir Chronicle-   (Tsubasa Reservoir Chronicle)
Genre: fantasia 
Manga
Tekijä: Clamp
Julkaisija: Kodansha
Sarjajulkaisulehti: Shonen Magazine
Ensimmäinen painatus: Toukokuu 2003 – Lokakuu 2009
Kirjojen lukumäärä: 28 
TV-anime: Tsubasa Chronicle (1. kausi)
Ohjaaja: Koichi Mashimo
Studio: Bee Train
Lähetyskanavat: NHK
Alkuperäinen lähetyskierros: 9.4.2005 – 15.10.2005
Jaksojen määrä: 26 
TV-anime: Tsubasa Chronicle (2. kausi)
Ohjaaja: Koichi Mashimo
Studio: Bee Train
Lähetyskanavat: NHK
Alkuperäinen lähetyskierros: 29.4.2006 – 21.10.2006
Jaksojen määrä: 26 
Elokuva: Tsubasa Chronicle - The Princess of the Birdcage Land
Ohjaaja: Itsuro Kawasaki
Studio: Production I.G
Julkaisupäivämäärä: 20.8.2005
Kesto: 35 min 
Peli: Tsubasa Chronicle
Pelin tuottaja: Arika   
Laitealustat: Nintendo DS
Julkaisupäivämäärä: 31.12.2005 
Peli: Tsubasa Chronicle Vol.2
Pelin tuottaja: Arika   
Laitealustat: Nintendo DS
Julkaisupäivämäärä: 20.4.2006 
OVA: Tsubasa Tokyo Revelations
Ohjaaja: Shunsuke Tada
Studio: Production I.G
Jaksojen määrä: 3
Julkaisupäivät: 16.11.2007 - 17.3.2008 
OVA: Tsubasa Shunraiki
Ohjaaja: Shunsuke Tada
Studio: Production I.G
Jaksojen määrä: 2
Julkaisupäivät: 17.3.2009 - 15.52009 
Tsubasa: Reservoir Chronicle (ツバサ-Reservoir Chronicle-) on Clampin manga-sarja, jonka pohjalta on tehty myös anime-sarja ja -elokuva. Tsubasassa on omien hahmojensa lisäksi Clampin edellisistä anime- ja manga-sarjoista lainattuja hahmoja, jotka näyttävät samoilta mutta joilla on eri luonne.
Juoni

Sakura on Clow Kingdom -nimisen maan prinsessa. Hänen lapsuudenystävänsä Shaoran työskentelee arkeologina Clow Kingdomin kaivauksilla. Shaoranin ottoisä Fujitaka kuoli kun Shaoran oli pieni. Sakuran isoveli Tôya on maan kuningas, ja ylipappi on Yukito. Eräänä päivänä Shaoranin palatessa kaivauksilta Sakura menee tapaamaan häntä. Sakura aikoo tunnustaa Shaoranille, että hän rakastaa tätä. Sakura ei kuitenkaan ehdi kertoa asiaansa ja lupaa kertoa sen Shaoranille huomenna. Mutta huomista ei tule – ei kuten ennen: Shaoranin ollessa illalla kaivauksilla Sakura ilmestyy sinne. Samalla kaivauksien seinään ilmestyy outo kuvio, ja Sakuralle kasvaa siivet. Sakuran siipien höyhenet leijailevat tiehensä, ja Sakura jää makaamaan tajuttomana ja kylmänä kuin kivi. Yukito saa selville, että kyseiset höyhenet olivat Sakuran muistot: kaikki hänen muistonsa syntymästä tuohon hetkeen asti ovat leijailleet höyhenen muodossa toisiin ulottuvuuksiin. Yukito lähettää Shaoranin ja Sakuran mahtavan noidan, Yûkon luokse. Yûko toteuttaa ihmisten toiveita tiettyä hintaa vastaan. Hinta on aina kallis, muttei koskaan enempää mihin ihmisillä on varaa. Erinäisten tapahtumien kautta matkaseurueeksi muodostuu Shaoran, tajuton Sakura sekä kaksi erikoista ihmistä, Fai ja Kurogane. Mutta mikä on hinta, joka Shaoranin täytyy maksaa Sakuran pelastamiseksi? Onnistuuko hän, entä onnistuvatko Fai ja Kurogane tavoitteessaan?
Hahmot

Shaoran
Shaoran (Syaoran) on Clow Kingdomin prinsessan Sakuran lapsuudenystävä. Hän työskenteli Clow Kingdomin vanhojen raunioiden kaivauksilla, kunnes hän lähti etsimään Sakuran muistoja toisista maailmoista. Kun hän toivoi Ulottuvuuksien noidalta Yuukolta kykyä liikkua maailmasta toiseen kerätäkseen Sakuran muistot takaisin, hän joutui antamaan vastalahjaksi tärkeimmän asiansa, suhteensa Sakuraan, eli Sakura menetti kaikki muistonsa hänestä.
Sakura
Sakura on Clow Kingdomin prinsessa, jonka muistot jakautuivat höyheninä eri maailmoihin. Sakura on erittäin ystävällinen henkilö, ja hän rakasti Shaorania ennen kuin menetti muistonsa hänestä. Hän matkustaa Shaoranin, Kuroganen ja Fain kanssa monissa maailmoissa etsimässä muistojaan.
Kurogane
Kurogane on ninjasoturi Japani-nimisestä maailmasta. Kurogane matkaa ympäri maailmoja Shaoranin, Sakuran ja Fain kanssa, koska prinsessa jota hän palveli omassa maailmassaan lähetti hänet matkalle, jotta hän oppisi mitä todellinen vahvuus on. Hänen toiveensa Yuukolle oli vain palata takaisin omaan maailmaansa, mutta koska kaikkien Shaoranin, Kuroganen ja Fain toiveet tulisivat yksittäin toteutettuina liian kalliiksi heille, Yuuko lähetti hänet matkustamaan muiden mukana, niin että sitten kun he saapuisivat hänen maailmaansa, hän voisi jäädä sinne. Kurogane joutui maksamaan Yuukolle toiveensa toteutumisesta miekkansa, Ginryuun.
Fai
Fai on kotoisin alun perin kotoisin Celes Countrysta. Hänen toiveensa Yuukolle oli, ettei hänen enää koskaan tarvitsisi palata sinne, ja maksuksi siitä hän joutui antamaan Yuukolle selässään olleen tatuoinnin, joka esti hänen taikavoimiaan kasvamasta. Hän on hahmo, joka hymyilee aina, mutta hänestä ei koskaan tiedä, mitä hän todella ajattelee. Hän ottaa kaikki asiat näennäisen kevyesti, mutta todellisuudessa hänellä on hyvin rankka menneisyys. Hän kutsuu Kuroganea lempinimillä, esimerkiksi Kuro-samaksi, Kuro-poniksi ja Kuro-puuksi, sillä hänestä on hauskaa katsella, kun Kurogane suuttuu.
Mokona Modoki
Mokona on pieni valkoinen otus, jonka Yuuko antoi oppaaksi ja maailmanvaihtovälineeksi Shaoranille, Faille, Kuroganelle ja Sakuralle. Mokona pystyy myös havaitsemaan Sakuran höyhenten läsnäolon. Mokona osaa olla kuolettavan suloinen ja itsekeskeinen jos sille päälle sattuu.
Aiheesta muualla

Clow Legacy (englanniksi)
Tsubasa manga preview at Mangareviewer.com (Arkistoitu – Internet Archive) (englanniksi)
Sakura Network- Lyrics, Wallpapers, Information, Scanlations... (Arkistoitu – Internet Archive)(englanniksi)
Wing Journey - Tsubasa fansite (englanniksi)
Tsubasa Chronicle (englanniksi)
Tsubasa Reservoir Chronicle - arvostelu animelehti.fi. Arkistoitu 29.10.2010. Viitattu 3.6.2008.
Jennifer Baichwal

Jennifer Baichwal (2009)
Jennifer Baichwal on kanadalainen elokuvaohjaaja ja -tuottaja. Hän on ohjannut ja tuottanut elokuvat Let It Come Down: The Life of Paul Bowles (1998), The True Meaning of Pictures: Shelby Lee Adams' Appalachia (2002) ja Manufactured Landscapes (2006). Hänen elokuvansa ovat dokumentteja taiteilijoiden työskentelystä: Let It Come Down: The Life of Paul Bowles kuvaa kirjailija-säveltäjä Paul Bowlesia, The True Meaning of Pictures: Shelby Lee Adams' Appalachia valokuvaaja Shelby Lee Adamsiä ja Manufactured Landscapes valokuvaaja Edward Burtynskyä.
Baichwal on voittanut elokuvalla Manufactured Landscapes vuoden 2007 parhaan dokumentin Genie-palkinnon yhdessä muiden tuottajien, Nick de Pencierin, Gerry Flahiven, Daniel Ironin ja Peter Starrin, kanssa sekä RiverRunin elokuvajuhlien tuomariston vuoden 2007 parhaan dokumentin palkinnon. Lisäksi hän oli ehdolla Sundance-elokuvafestivaalin tuomariston vuoden 2007 pääpalkinnon saajaksi, mutta palkinnon voitti yhdysvaltalainen Christopher Zalla. Let It Come Down: The Life of Paul Bowles -elokuvastaan Baichwal on ollut ehdolla kahdesti: Newportin elokuvajuhlien tuomariston vuoden 1999 parhaan dokumentin palkinnon saajaksi ja vuoden 1999 parhaan erikoispitkän dokumentin Genie-palkinnon saajaksi yhdessä toisen tuottajan, Nick de Pencierin, kanssa.
Aiheesta muualla

Jennifer Baichwal Docurama. (englanniksi)
Jennifer Baichwal IMDb. (englanniksi)
Timo Wårell

Timo Wårell, o.s. Vainikainen, (1957 – 5. heinäkuuta 2010 Malaga) oli suomalainen terveysvalistaja ja AIDS-aktivisti.
Wårellilla todettiin HIV-tartunta vuonna 1990, jonka jälkeen hän tuli puolisonsa kanssa julkisuuteen ensimmäisinä HIV-tartunnan saaneina suomalaisina. Ravintola-alalla työskennellyt Wårell jäi sairauseläkkeelle vuotta myöhemmin ja aloitti valistustyön tuolloin vielä suhteellisen uudesta ja tuntemattomasta sairaudesta. Hän esiintyi puolisonsa kanssa lukuisissa televisio-ohjelmissa ja lehtihaastatteluissa sekä kiersi ympäri maata Aids-tukikeskuksen järjestämissä tilaisuuksissa.
Vuonna 1992 Wårell julkaisi kirjan Aidsin kasvot – Timpan ja Joken tarina. Auroran sairaalan tukiyhdistys myönsi hänelle vuonna 1996 palkinnon HIV-potilaiden hyväksi tehdystä työstä.
Touko Tumanto

| Henkilötiedot |
| --- | --- | --- | --- |
Syntymäaika: 6. maaliskuuta 1982 (ikä 42)
Syntymäpaikka: Helsinki, Suomi
Pelipaikka: keskikenttäpelaaja
Pituus: 181 cm
Junioriseurat
1988–1991: Valtti
1992–1994: JPS
1995–2000: JJK
Seurat
| Vuodet | Seura | O | (M) |
| 2001–2002 | JJK | 34 | (7) |
| 2002–2007 | FC Inter | 70 | (3) |
| 2002–2007 | → VG-62 | 22 | (6) |
| 2009 | FC Inter | 14 | (0) |
| 2009 | → Sinimustat | 3 | (1) |
| 2010–2011 | JJK | 24 | (0) |
| 2012 | SJK | 23 | (2) |
| 2012 | → SJK Reservit | 2 | (1) |
| 2013 | FC Inter | 13 | (0) |
| 2014–2016 | SalPa | 51 | (7) |
| Yhteensä | Yhteensä | 256 | (27) |
 Seurajoukkueuran tilastot kattavat vain kansalliset sarjat.
Touko Tumanto (s. 6. maaliskuuta 1982 Helsinki) on suomalainen uransa lopettanut jalkapalloilija. Hän on pelipaikaltaan keskikenttäpelaaja.
Tumanto on Jyväskylän Jalkapalloklubin kasvatti. Hän siirtyi FC Inter Turkuun kesken kauden 2002, mutta pelasi aluksi enemmän reservijoukkue VG-62:ssa. Ensimmäisen liigaottelunsa hän pelasi 18. toukokuuta 2003 Jokereita vastaan. Interissä hän teki läpimurtonsa kaudella 2004. Hän pelasi 21 ottelussa tehden kaksi maalia.
Kaudella 2005 Tumanto pelasi 25 liigaottelua tehden yhden maalin. 2006 Tumanto esiintyi puolestaan 18 ottelussa. Vuosi päättyi kuitenkin polven eturistisiteen katkeamiseen ja usean kuukauden sairauslomaan. Toivuttuaan vammastaan Tumanto sai uuden polvivamman kesäkuussa 2007, mikä pilasi hänen kautensa. Hän ei ehtinyt pelata kaudella 2007 yhtään liigaottelua.
Kaudeksi 2010 Tumanto teki paluun JJK:n joukkueeseen. 2012 ura jatkui loukkaantumisten jälkeen Seinäjoen jalkapallokerhossa. Kaudella 2013 Tumanto edustaa jälleen turkulaista FC Interiä.
Turkish Airlinesin lento 1476

| Turkish Airlinesin lennon 1476 kaappaus> Yhteenveto |
| --- | --- |
Päivämäärä:  3. lokakuuta–4. lokakuuta 2006
Onnettomuustyyppi:  lentokonekaappaus
Tapahtumapaikka:  Kreikan ilmatila
Lähtöpaikka:   Nënë Terezan kansainvälinen lentoasema, Tirana, Albania
Määränpää:   Atatürkin kansainvälinen lentoasema, Istanbul, Turkki
Kuolleita:  0
Eloonjääneitä:  113
Lentokone
Konetyyppi:  Boeing 737
Lentoyhtiö:   Turkish Airlines
Matkustajia:  107
Miehistöä:  6
Turkish Airlinesin lento 1476 kaapattiin 3. lokakuuta 2006. Turkkilainen Hakan Ekinci kaappasi Tirana–Istanbul-reitillä lentäneen koneen Kreikan ilmatilassa Thessalonikin yläpuolella. Koneessa oli 107 matkustajaa ja 6 miehistönjäsentä. Ensin ilmoitettiin kahdesta kaapparista, mutta myöhemmin kaappari ilmoitti olevansa yksin.
Pommiksi väittämällään paketilla uhannut Ekinci ilmoitti haluvansa lentää Roomaan paavin puheille, mutta Italian ja Kreikan ilmavoimien F-16-hävittäjät saattoivat koneen laskeutumaan Brindisiin, Italian eteläkorkoon Adrianmeren rannalle. Kukaan ei vahingoittunut kaappauksen yhteydessä, ja Italian viranomaiset vangitsivat Ekincitin. Turkish Airlinesin kone palasi Istanbuliin 4. lokakuuta.
Kaappaus tapahtui juuri ennen paavi Benedictus XVI:n Turkin vierailua 28. marraskuuta – 1. joulukuuta, johon se julkisuudessa kytkettiin. Kaappauksen todelliseksi syyksi kuitenkin osoittautui, että Ekinci halusi poliittisen turvapaikan Italiasta.
Myöhemmin Ekinici kertoi Italian tiedotusvälineille, että hän oli kirjoittanut kirjeen paaville ja sanonut, ettei halua kristittynä palvella Turkin islamilaisessa asevelvollisuusarmeijassa.
Alkuperäinen lentoreitti oli Tirana–Istanbul, joka näkyy keltaisena. Vihreä reitti oli kaapparin toivoma Thessalonikin yläpuolla Roomaan. Violetti oli Italian ja Kreikan ilmavoimien ohjaama reitti Brindisiin.
Twenty Two

| ”Twenty Two” Millencolin |
| --- | --- | --- |

Singlen tiedot
 Albumilta: For Monkeys
 Julkaistu: 6. huhtikuuta 1997
 Tyylilaji: Punk rock
 Levy-yhtiö: Shock Records
Millencolinin muut singlet
| ”Lozin Must” 1997 | ”"Twenty Two"” 1997 | ”Penguins & Polarbears” 2000 |
Twenty Two on ruotsalaisen Millencolinin kappale, joka julkaistiin heidän albumillaan For Monkeys. Sen julkaisi singlenä 6. huhtikuuta 1997 Shock Records. Singlen b-raidat olivat kappaleet Israelites ja Vixen, jotka julkaistiin myöhemmin heidän kokoelma-albumillaan The Melancholy Collection. Single julkaistiin vain Australiassa Lozin Mustin tilalle, sillä se sisälsi paheksutun kirosanan fuck.
Kappaleet

Twenty Two
Israelites
Vixen
James Bond Junior

| James Bond Junior> James Bond Jr. |
| --- | --- |
 Sarjan tunnusteksti.
Tyyli:  piirrossarja
Kestoaika:  22 minuuttia
Pääosissa:  Corey Burton Jeff Bennett Brian Mitchell
Alkuperämaa:  Yhdysvallat
Verkko:  Yhdysvallat: syndikointi Suomi: Kolmoskanava, MTV3
Esitetty:  16. syyskuuta – 13. syyskuuta 1991 (Yhdysvallat)
Tuotantokausia:  1
Jaksoja:  65
Tuotanto
Tuottaja(t):  Fred Wolf Bill Hutten Tony Love Walt Kubiak
Ohjaaja(t):  Bill Hutten Tony Love
Käsikirjoittaja(t):  Jeffrey Scott Mary Crawford Alan Templeton Benjamin Pollack Francis Moss Ted A. Pedersen
Tuotantoyhtiö(t):  Danjaq MGM-Pathé Communications Murakami • Wolf • Swenson
Aiheesta muualla
IMDb 
James Bond Junior (Suomen televisioesityksessä käytetty nimi) (alkuperäiseltä nimeltä James Bond Jr.) on vuonna 1991 valmistunut 65-osainen piirrossarja.
Sarja kertoo James Bond Junior -nimisestä nuoresta agentista, joka selvittää erilaisia mysteerejä. Sarjan hahmo perustuu pääosin vuonna 1967 ilmestyneeseen 003½: The Adventures of James Bond Junior -teokseen.
Suomessa sarjaa esitettiin aluksi vuonna 1992 Kolmoskanavalla, ja vuosina 1993–1994 MTV3-kanavalla suomenkielisellä tekstityksellä Harlekiini-klubi -ohjelman yhteydessä.
Sarjasta on julkaistu videopelit Nintendo Entertainment System- ja Super Nintendo Entertainment System -pelikonsoleille. Muita julkaisuja ovat muun muassa sarjakuvalehdet ja VHS-kasetit.
Ääninäyttelijät

| 0 | 1 | 2 |
| --- | --- | --- |
|  Corey Burton  | … |  James Bond Jr.   |
|  Jeff Bennett  | … |  IQ, Nick Nack   |
|  Brian Mitchell  | … |  valmentaja Mitchell, sivuäänet   |
|  Jennifer Darling  | … |  Phoebe Farragut   |
|  Pat Musick  | … |  Halley Comet   |
|  Sheryl Bernstein  | … |  prinsessa Yasmine   |
|  Mona Marshall  | … |  sivuäänet   |
|  Bobbie Block  | … |  sivuäänet   |
|  Susan Silo  | … |  sivuäänet   |
|  Julian Holloway  | … |  sivuäänet   |
|  Jan Rabson  | … |  Kultasormi   |
|  Simon Templeman  | … |  sivuäänet   |
|  Susan Blu  | … |  sivuäänet   |
|  Paul Eiding  | … |  sivuäänet   |
|  Pat Fraley  | … |  sivuäänet   |
|  Gaille Heideman  | … |  Matron, sivuäänet   |
|  Michael Gough  | … |  sivuäänet   |
|  Kath Soucie  | … |  sivuäänet   |
|  B. J. Ward  | … |  sivuäänet   |
|  Maggie Roswell  | … |  sivuäänet   |
|  Mari Devon  | … |  sivuäänet   |
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Topi Salmi

| Topi Salmi |
| --- | --- |

Henkilötiedot
Syntynyt: 15. helmikuuta 1972 (ikä 52) Vantaa, Suomi
Ammatti:  sanoittaja, levytuottaja
Muusikko
Taiteilijanimi:  Eemeli Köngäs, Geijo Geihäs, Topi Salmi
Aktiivisena:  1998–
Tyylilajit:  pop, iskelmä
Aiheesta muualla
www.topisalmi.fi
  [ Muokkaa Wikidatassa ] [ ohje ]  
Topi Salmi (s. 15. helmikuuta 1972 Vantaa) on suomalainen sanoittaja ja Vexi Salmen poika.
Hänen sanoituksiaan ovat esittäneet ja levyttäneet Heikki Koskelo, Eino Grön, Johnny & the Dodgers, Pekka Mikkola, Karim Z. Yskowicz, Bablo, Jani Jalkanen ja Hänen orkesterinsa, Jorma Uotinen, Sani, Markojuhani Rautavaara, Joel Hallikainen, Suora lähetys, Pekka Tiilikainen ja monet muut.[lähde? ] Salmen sanoittamia laulutekstejä on levytetty vuoden 2022 kevääseen mennessä 15 vuoden aikana noin 200.
Säveltäjistä hänen yhteistyökumppaneinaan ovat toimineet muun muassa Pertti Jalonen, Janne Saksa, Risto Asikainen, Costello Hautamäki ja Esa Nieminen. Einojuhani Rautavaara on tehnyt jousisovitukset kahteen Salmen sanoitukseen, ”Unten mailla” ja ”Viimeisen virran soutaja”.[lähde? ]
Salmi on sanoittanut myös salanimillä Eemeli Köngäs ja Geijo Geihäs. Salanimillä sanoitetuista teoksista lienee tunnetuin kaksi miljoonaa katselukertaa YouTubessa kerännyt ”Tulin minä kaapista ulos”.
Salmi on osakkaana vuonna 2010 perustetussa Turenki Records Oy levy-yhtiössä ja toimii sen hallituksen jäsenenä. Hän osakkaan myös toisessa levy-yhtiössä Emsalö Musicissa, joka on perustettu vuonna 2020. Hän on myös Suomen Musiikintekijät -etujärjestön ja Georg Malmstén -säätiön hallitusten jäsen. Salmi on naimisissa.
Salmelta ilmestyi lokakuussa 2023 Tammen kustantama Isäni Vexi -niminen muistelmateos hänen isästään Vexi Salmesta.
Aiheesta muualla

Topisalmi.fi
Turenki Records
Jerry Robinson

Jerry Robinson
Jerry Robinson (1. tammikuuta 1922 Trenton, New Jersey, Yhdysvallat – 7. joulukuuta 2011 New York, New York, Yhdysvallat) oli yhdysvaltalainen sarjakuvataiteilija, joka tuli tunnetuksi 1940-luvun Batmanista. Hän oli erityisen merkittävä henkilö Jokerin luomisessa.
Robinson toimi National Cartoonists Societyn puheenjohtajana vuosina 1967–1969. 89-vuotias Robinson menehtyi New Yorkissa 7. joulukuuta 2011.
Aiheesta muualla

Kuvia tai muita tiedostoja aiheesta Jerry Robinson Wikimedia Commonsissa
Jerry Sanders

Jerry Sanders
Gerald Robert "Jerry" Sanders (s. 14. heinäkuuta 1950) on Yhdysvaltain Kalifornian osavaltiossa sijaitsevan San Diegon kaupungin entinen pormestari. Hän edustaa Yhdysvaltojen republikaanista puoluetta.
Elämä ja ura

Jerry Sanders syntyi San Pedrossa Kaliforniassa vuonna 1950 ja opiskeli San Diegon yliopistossa. Hän työskenteli poliisin palveluksessa kaikkiaan 26 vuoden ajan (1973–1999) ja valittiin San Diegon pormestariksi 8. marraskuuta 2005.
USS Baltimore

USS Baltimore voi tarkoittaa seuraavia Yhdysvaltain laivaston aluksia:
USS Baltimore (1777), 12-tykkinen prikantiini
USS Baltimore (1798), 20-tykkinen fregatti
USS Baltimore (1861), siipiratasalus
USS Baltimore (C-3), panssarikansiristeilijä
USS Baltimore (CA-68), Baltimore-luokan raskas risteilijä
USS Baltimore (SSN-704), Los Angeles -luokan ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Baltimore”, voi hakea sivunnimihaulla, laajalla sivunnimihaulla tai tekstihaulla.
Tietokoneverkko

Yksinkertainen kaaviokuva väylämallisesta tietokoneverkosta.
Tietokoneverkko on tietokoneiden ja niitä yhdistävien tietoliikenneyhteyksien muodostama tietoliikenneverkko. Verkon avulla tietokoneet voivat viestiä keskenään sekä jakaa resursseja ja digitaalista informaatiota. Tyypillisesti tieto välitetään tietokoneverkoissa erilaisina paketteina.
Historia

Ensimmäiset tietokoneverkot syntyivät 1950-luvulla, kun useita päätteitä alettiin yhdistää yhteen keskustietokoneeseen. Myöhemmin myös suurtietokoneita alettiin yhdistää toisiinsa.
Nykyinen Internet sai alkunsa 1970-luvun taitteessa Yhdysvaltain asevoimien ARPAn tutkimushankkeesta. ARPANET-nimen saanutta verkkoa käyttivät Yhdysvalloissa 1970-luvulla armeijan lisäksi lähinnä yliopistot ja tutkimuslaitokset.
Verkkotyyppejä

Tietokoneverkkoja voidaan luokitella koon mukaan. Tyypillisiä luokituksia ovat:
Likiverkko, henkilökohtaiseen käyttöön tarkoitettu verkko
Lähiverkko, esimerkiksi yhden talon tai yrityksen yhden toimipisteen sisäinen verkko
Kaupunkiverkko, yhden tai useamman kaupungin alueen kattava verkko
Laajaverkko, laajempia maantieteellisiä alueita kattava verkko
Verkkoja voidaan jakaa myös käyttäjäryhmän mukaan:
Intranet, tietyn ryhmän käyttöön eristetty, tyypillisesti yrityksen tai organisaation sisäinen verkko
Ekstranet, yhteisöjen välinen suljettu verkko
Internet, maailmanlaajuinen tietoverkko
Aiheesta muualla

Kuvia tai muita tiedostoja aiheesta Tietokoneverkko Wikimedia Commonsissa
Jerry Schatzberg

Jerry Schatzberg vuonna 2011.
Jerry Schatzberg (s. 26. kesäkuuta 1927) on yhdysvaltalainen elokuvaohjaaja ja valokuvaaja. Hän voitti elokuvallaan Variksenpelätin Kultaisen palmun Cannesin elokuvajuhlilla vuonna 1973.
Schatzbergin muutamia elokuvia Kultaisella palmulla palkitun Variksenpelättimen ohella ovat Palapeli (1970), Paniikki piikkipuistossa (1971), Joe Tynanin kiusaukset (1979), Yön ammattilaiset (1986) ja Blood Money (1988). Ohjaaja toimi itse Cannesin elokuvajuhlien tuomariston jäsenenä vuonna 2004.
Schatzberg syntyi Bronxissa, New Yorkissa. Aloittaessaan elokuvauraansa 1970-luvun alussa hän oli jo ennättänyt luoda ansiokkaan työuran valokuvaajana; kenties kansainvälisesti tunnetuin valokuva on Bob Dylanista levyn Blonde on Blonde (1966) kannessa. Hänen valokuviaan on lisäksi ollut muiden muassa sellaisissa lehdissä kuin Voguessa, Esquiressa ja McCallsissa.
Kirjallisuutta

”Bronxista enkelten kaupunkiin”, Jerry Schatzbergin haastattelu ja oheisjuttu, Filmihullu 4/2001.
Toukofest

Toukofest on Keski-Suomen suurin maakunnallinen nuorten tapahtuma, jota järjestää Nuorten Keski-Suomi ry eli NuK-Su. Yhdistys kokoaa vuosittaista tapahtuman järjestämistä varten nuorista koostuvan ”ToukoTiimin”, joka jakaa aihealueittain vastuuta eri ryhmille. Tapahtuma järjestettiin aikaisemmin nimellä ”Koulut liikkeellä”, mutta ajatus yhdistää samaan tapahtumaan liikunta, nuorisokulttuuri ja harrastukset on ollut koko ajan sama. Toukofesteillä on joka vuosi vaihtuva teema. 2012 teemana oli "Mikä sua liikuttaa".
Päivällä Toukofestissä voi muun muassa pelata pelejä joukkueena, kiertää esittelypisteitä, osallistua erilaisiin kilpailuihin ja käydä seikkailuradalla. Iltajuhlissa on edellisvuosina nähty esiintymässä muun muassa Kwan, The Rasmus, Royal Family, 51koodia, Uniklubi, Cheek ja Elastinen. 2012 iltabileissä pääesiintyjä oli Haloo Helsinki.
Tapahtuma järjestetään toukokuun viimeisellä viikolla tiistaina ja keskiviikkona Jyväskylän Hipposhallissa. Iltatapahtuma on keskiviikkona.
Aiheesta muualla

Toukofestin esittelysivusto (Arkistoitu – Internet Archive)
Nuorten Keski-Suomi ry:n kotisivut
Jyväskylän kaupungin tiedotuslehden uutinen aiheesta (Arkistoitu – Internet Archive)
Jaala (kaupunginosa)

| Jaalan kirkonkylä |
| --- | --- |
 Jaalan kirkko
 Kaupungin kartta, jossa Jaalan kirkonkylä korostettuna.
Kaupunki:  Kouvola
Suuralue:  Jaala
Kaupunginosa nro:  61
Tilastoalue nro:  61
Väkiluku:  1 298  (2015)
Osa-alueet:  Kirkonkylä  Hokkarinharju  Kyrönkylä  Kimola  Palojärvi  Verla  Nisus  Sydänmaa
Postinumerot:  47710 Jaala 47650 Kimola 47850 Verla  45910 Voikkaa  19160 Vuolenkoski
Naapurikaupunginosat:  Pohjois-Jaala  Pilkanmaa (Kuusankoski)  Oravala  Selänpää (Valkeala)  Vekaranjärvi (Valkeala)
Jaala eli Jaalan kirkonkylä on Kouvolan kaupungin Jaalan suuralueen kaupunginosa ja tilastoalue. Sen keskiosassa Pyhäjärven pohjoisrannalla sijaitsee Jaalan kirkonkylä, joka on entisen Jaalan kunnan keskustaajama. Asukkaita Jaalan kirkonkylän tilastoalueella on 1 298.
Jaalan kirkonkylä rajautuu etelässä ja lännessä Iitin kuntaan, ja Lyöttilän, Kimolan (Väärtin), Sitikkalan, Tapolan ja Koskenniskan kyliin.
Osa-alueet > Kylät ja asuinalueet

Kirkonkylä
Hokkarinharju
Kyrönkylä
Metsäkylä
Kimola
Palojärvi
Pyörylä
Verla
Nisus
Palvelut ja teollisuus > Kunnalliset ja julkiset palvelut

Jaalan kirjasto
Jaalan terveysasema
Jaalan koulu (luokat 1–6)
Jaalan liikuntahalli
Jaalan palvelukeskus (vanhainkoti)